b'\n_START_ARTICLE_\nPlekterbrett\n_START_PARAGRAPH_\nEt plekterbrett (engelsk: pickguard) er en tynn plate, noen ganger pent dekorert, som er plassert nedenfor h\xc3\xa5ndens arbeidsomr\xc3\xa5de p\xc3\xa5 kroppen av strengeinstrumenter. Plekterbrettets rolle er \xc3\xa5 beskytte instrumentet fra \xc3\xa5 bli oppskrapet av plekter og negler under spilling, men kan ogs\xc3\xa5 ha en viktig visuell betydning da det gjerne er formet og dekorert p\xc3\xa5 en m\xc3\xa5te som gj\xc3\xb8r et bestemt instrumentmerke lett gjenkjennelig.'